|  |  |
| --- | --- |
|  | **MINISTERUL SĂNĂTĂŢII****DIRECŢIA DE SĂNĂTATE PUBLICĂ A JUDEŢULUI CLUJ****Cluj-Napoca, 400158, Str. Constanţa nr. 5, etaj I;****Telefon: 0040 - 264-433645; Fax: 0040 - 264-530388;****Web : www.dspcluj.ro; E-mail :** **dspj.cluj@dspcluj.ro****Nr inreg. /**  |

**Către mass media locală,**

**Alăturat vă trimitem un material referitor la Ziua Mondială de Luptă impotriva Hipertensiunii - 17 mai 2019, pe care vă rugăm să-l publicaţi în ziarul Dumneavoastră sau să-l difuzaţi în emisiunile Dumneavoastră, având in vedere importanta informării populaţiei cu privire la aceasta temă.**

 Presiunea arterială este presiunea exercitată de sânge asupra pereților arteriali. Ea este exprimată prin doua numere: numărul superior- presiunea din artere la bătaia cardiacă (sistolica) şi numărul inferior- presiunea din artere între bătăile cardiace (diastolica).

Hipertensiune arterială reprezintă o provocare globală de sănătate, dată fiind prevalenţa

ridicată şi comorbiditatea cardiovasculară şi renală asociată, fiind principalul factor de risc pentru deces şi dizabilitate la scară globală, conform Organizaţiei Mondiale a Sănătăţii şi Societăţii Internaţionale de Hipertensiune.

 Tema acestei campanii este conştientizarea populaţiei cu privire la depistarea precoce a bolii, iar sloganul este **“Cunoaste-ţi valorile presiunii arteriale!”**

 În prezent HTA a atins dimensiuni epidemice. Numărul persoanelor cu HTA a crescut de la

600 milioane în 1980 la aproape 1 miliard în 2008 si ca urmare a procesului de creştere a populaţiei şi a fenomenului de îmbătrânire se estimează o creştere de până la 1,56 miliarde în 2025.

 În România a fost derulat în anul 2016 studiul SEPHAR III, care a relevat o prevalenţă a

hipertensiunii arteriale de 45,1% în rândul populaţiei adulte.

Conform studiului 80,9% dintre adulţii hipertensivi ştiau că suferă de această boală, în timp ce restul de 19,1% au fost diagnosticaţi cu ocazia studiului. Aceasta înseamnă că aproximativ 1 din 5 români cu hipertensiune arterială nu este constient de această conditie, fiind expus unor riscuri importante în ceea ce priveşte starea de sănătate, generate de lipsa unei îngrijiri adecvate, care să asigure controlul eficient al afecţiunii.

În ultimii ani, rata de cunoaştere a hipertensiunii arteriale a cunoscut o îmbunătăţire semnificativă, crescând succesiv, de la 44,3% în anul 2005 (SEPHAR I), 69, 55% în 2012 (SEPHAR II), la 80,9% în anul 2016 (SEPHAR III).

România rămâne totusi în topul ţărilor cu risc cardiovascular ridicat, iar rezultatele SEPHAR

III confirmă, încă o dată, că hipertensiunea arterială, alături de ceilalţi factori de risc cardiovasculari reprezintă probleme majore la nivelul sănătăţii populaţionale.

Hipertensiunea arterială, factor de risc major pentru boala coronariană si accidentului vascular cerebral creează o presiune majoră asupra sistemului de sănătate.

Este îmbucurător însă faptul că numărul persoanelor care au hipertensiune arterială şi au fost

diagnosticate, precum şi al celor aflate sub tratament şi sub control terapeutic creşte de la an la an.

Eforturile se concentrează în prezent pe conceperea şi implementarea unor programe de

prevenţie, diagnosticare precoce şi control pe termen lung.

**Recomandări** pentru prevenirea hipertensiunii arteriale:

Adoptarea unui stil de viată activ

Alimentaţie sănătoasă

Evitarea consumului excesiv de alcool

Evitarea fumatului

Managementul stresului

**Cu consideraţie,**

**DIRECTOR EXECUTIV**

**Dr. MIHAI MOISESCU- GOIA**